als_Latn dik_Latn ron_Latn
Hajvalia luajti, Prishtina fitoi!
Prishtina kthehet me tri pikë shumë të rëndësishme nga Kishnica. Skuadra e Prishtinës mundi me rezultat 3:2 kryesuesin e renditjes së tabelës, Hajvalinë, në takimin e javës së 10-të të Raiffeisen Superligës së Kosovës në futboll. Hajvalia bëri lojë shumë të mirë, por Prishtina realizoi golat dhe kthehet me pikë të plota. Bardhekaltrit realizuan tre gola për tri pikë dhe tashmë vetëm futen në zonën e nxehtë për titullin e kampionit. Arben Zhjeçi shkaktoi dy penallti për Prishtinën dhe u ndëshkua edhe me karton të kuq në minutën e 86-të pas dy të verdhëve. Gjyqtari Besfort Kosumi drejtoi këtë sfidë. Në minutën 66-të, Zhjeçi shkaktoi penallti dhe Azem Ahmeti qe i pagabueshëm 0:1. Në minutën e 72-të, Leart Emini shënoi gol befasues dhe 1:1, ndërsa Zhjeçi sërish shkaktoi penallti në minutën e 86-të. Azem Ahmeti sërish i pagabueshëm dhe 1:2. Florim Bërbatovci ngiti epërsinë në 1:3 në minutën e 89-të, ndërsa Enis Zabërgja në minutën e 90+1’ ngushton humbjen në 2:3. Prishtina renditet në vend të katërt me 18 pikë ose ka dy më pak se kryesuesi, Hajvalia. Në Gjilan Drita humbi me rezultat 3:1 nga Feronikeli, kurse Ferizaj mundi 2:0 Vëllaznimin dhe Istogu humbi 1:2 nga Besa. Dje Drenica e Llamkos Kosova ndanë pikët (1:1)
als_Latn als_Latn